Pólskir starfsmenn ÍAV halda heim um hátíðarnar Pólskir starfsmenn ÍAV halda heim um hátíðarnar Flestir vilja halda jólin heima hjá sér til að hátíðin verði sem gleðilegust í faðmi ættingja og vina . Hægt var að stilla verkefnunum upp á þann hátt að ekkert var því til fyrirstöðu að gefa pólskun starfsmönnum frí yfir hátíðarnar . ÍAV ákváðu að leigja flugvél fyrir pólska starfsmenn sína og fljúga með þá í beinu flugi til Póllands . Haft var samband við Iceland Express , sem útveguðu flugvél og flugu með starfsmennina frá Keflavík til Kraká í Póllandi . Þeir koma svo sömu leið til baka eftir áramót . ÍAV er eitt stærsta verktakafyrirtæki landsins og hjá því starfar fjöldi pólskra iðnaðar - og verkamanna . Af þeim fóru um 150 manns með leiguflugi til Póllands þann 20. desember og koma síðan til baka eftir áramót og hefja aftur vinnu þann 7. janúar . Pólverjar játa flestir rómversk-kaþólska trú og þar af leiðandi eru jólasiðir að mörgu leiti mjög svipaðir og tíðkast hér á landi . Fjölmargir sækja kirkjur yfir jólin og flestar kirkjur Póllands fyllast af fólki á jóladag og á öðrum degi jóla . Eins og víða í kaþólskum löndum tíðkast að setja upp jólajötur sem oft eru mjög stórar og skrautlegar . Á þrettándanum er algengt að fólk kríti á útidyr sínar stafina KMB í þeirri trú að það séu upphafsstafir konunganna þriggja , vitringanna , sem heimsóttu jötu Jesús . Í raun er þetta latneska , Christus Mansionem Benedicat sem útleggst einfaldlega „ Kristur blessi heimilið “